Virallinen lehti nro C 102 , 03/04/1998 s. 0032



KIRJALLINEN KYSYMYS E-2355/97 neuvostolle esittäjä(t): Leonie van Bladel (UPE) (18. heinäkuuta 1997) Aihe: Angolan hallituksen joukkojen hyökkäys rauhansopimuksesta välittämättä Angolan armeija on aloittanut hyökkäyksen Unitaa vastaan välittämättä vuonna 1994 solmitusta Lusakan rauhansopimuksesta. Tämä hyökkäys vaarantaa hauraan rauhansopimuksen. Hallituksen joukot taistelevat Unitan kanssa useissa eri paikoissa, muun muassa alueilla, joilla rauhansopimuksen mukaan valvontavalta kuuluu Unitalle. 1. Katsooko neuvosto - ottaen huomioon, että eräs EU:n jäsenvaltioista, siis Portugali, on läheisesti mukana rauhansopimuksessa - että sen pitäisi ottaa aktiivisempi rooli rauhanprosessissa sen sijaan, että se ei välitä uusimmista tapahtumista Kongon demokraattisessa tasavallassa? 2. Katsooko neuvosto, että uusin kehitys estää maan suurimman oppositioryhmän Unitan pysymistä uskollisena rauhanprosessille? 3. Harkitseeko neuvosto Angolalle annettavan taloudellisen tuen lopettamista, ellei hallitus keskeytä sotilaallisia toimiaan? 4. Onko neuvosto valmis vaatimaan hallitukselta, että Unavem voi kansainvälisenä valvojana esteettä toimia alueilla, joilla nyt soditaan? Vastaus (17. marraskuuta 1997) 1. Neuvosto määritteli 2. lokakuuta 1995 yhteisen kannan (95/413/YUTP, EYVL N:o L 245, 12.10.1995, s. 1.), jonka mukaan EU sitoutuu muun muassa tukemaan kansainvälisen yhteistyön yhteensovitettuja ponnistuksia Angolan uudelleenrakentamiseksi rauhankehityksen yhteydessä. Neuvosto pyysi 15. syyskuuta 1997 toimivaltaisia tahoja tarkkailemaan tilanetta Angolassa ja tutkimaan rauhankehityksen edistymisen valossa aloitteita ja keinoja antaa maalle taloudellista tukea. 2. Koska UNITA kuuluu yhtenäisyyden ja kansallisen sovinnon hallitukseen, sen on kunnioitettava sitoumuksiaan, etenkin sitoumustaan muuntautua perinteiseksi poliittiseksi, ei-aseistetuksi puolueeksi. 3. Neuvosto kiinnittää arvoisan parlamentin jäsenen huomiota Yhdistyneiden Kansakuntien turvallisuusneuvoston 28. elokuuta 1997 antamaan päätöslauselmaan 1127. Siinä todetaan, että rauhankehityksen vakavat vaikeudet johtuvat pääasiassa siitä, että UNITA ei ole täyttänyt sille Lusakan pöytäkirjassa määrättyjä velvoitteita.Päätöslauselmassa 1127 pahoitellaan myös sita, että UNITA ei myöskään ole täyttänyt sille Lusakan pöytäkirjan rauhansopimuksissa (¨Acordos de Paz¨, S/22609) ja turvallisuusneuvoston asiaa koskevissa päätöslauselmissa, etenkin päätöslauselmassa 1118 (1997), määrättyjä velvoitteita. Päätöslauselmassa 1127 määrätään UNITAlle ilman eri ilmoitusta 30. syyskuuta 1997 toteutettavia seuraamuksia paitsi, jos turvallisuusneuvosto pääsihteerin kertomuksen perusteella päättää, että UNITA on ryhtynyt konkreettisiin ja peruuttamattomiin toimiin kaikkien mainittujen velvoitteidensa täyttämiseksi. EU:n toimivaltaiset tahot ovat valmistelleet tarvittavat oikeudelliset välineet sitä mahdollisuutta varten, että seuraamukset pannaan täytäntöön. Lisäksi neuvosto on todennut 15. syyskuuta 1997 antamassaan julistuksessa, Että Angolan ongelmiin ei ole muuta ratkaisua kuin se, että molemmat osapuolet kunnioittavat täysin Lusakan rauhanpöytäkirjan kaikkia määräyksiä. On myös toivottavaa, että molemmat osapuolet toimivat sovittelun kansallisen yhteistyön hengessä avaten tien uuden ja menestyvän maan rakentamiselle tässä ratkaisevassa vaiheessa Angolan rauhankehitystä, johon kansainvälinen yhteistyö on sijoittanut merkittäviä henkisiä ja taloudellisia voimavaroja.